<classify> JAMII imetakiwa kuwawezesha majeruhi wa ajali nchini kwa kuwapatia misaada endelevu itakayowawezesha kujiendeleza kimaisha pamoja na wategemezi badala ya kuwakwepa na kuwatenga.Wito huo umetolewa na Mwenyekiti wa Taifa wa Chama Cha Waendesha Bodaboda, Ramadhani Masha wakati akizungumza na HabariLeo wakati wa maadhimisho ya siku ya kimataifa ya kuwakumbuka waathirika wa ajali iliyoadhimishwa hivi karibuni na kubainisha kuwa Mkoa wa Dar es Salaam wenyewe hadi sasa una majeruhi 52 kuanzia Juni hadi mwezi huu ambao ni madereva wa bodaboda.Alisema, waathirika wengi wa ajali nchini wanaendelea kuishi maisha ya shida wao na wategemezi wao.Mimi ni mwenyekiti wa waendesha bodaboda nchini, huku kwenye kazi hii kuna changamoto nyingi ambazo zinatokana na ajali mojawapo ikiwamo hii waathirika wa ajali ambao watumiaji wa bodaboda kwa maana ya abiria na wasafiri ni kati ya makundi makubwa ya waathirika hao... jamii inapaswa kuwaangalia kwa ukaribu zaidi hasa kwa kuwawezesha kujikwamua dhidi ya kuwa tegemezi,alisema.Kaimu Mkurugenzi wa Chama Cha Wanasheria Wanawake Tanzania Tawla Mary Richard alisema ajali za barabarani zimeathiri kwa kiasi kikubwa maisha ya watanzania hasa katika kipato na masuala ya kijamii pia.Alisema waathirika wa ajali ambao walikuwa wakitegemewa na jamii zao baada ya ajali wengi wao hushindwa kumudu maisha kutokana na pengine kuachishwa kazi au kukosa mtaji wa kujiajiri licha ya kuwa na uwezo wa kufanya kazi, hivyo jamii ijikite kuwawezesha.  <topic>: kitaifa 